**Y CYNGOR DYSGU DIGIDOL CENEDLAETHOL**

**DYDD GWENER 12 MAI 2017**

**GWESTY SEIONT MANOR, LLANRUG**

|  |  |
| --- | --- |
| **YN BRESENNOL** | **YMDDIHEURIADAU** |
| Janet Hayward [Cadeirydd] (JH) | Paul Watkins (PW) | Dilwyn Owen (DO) |
| Kay Morris (KM) | Gary Beauchamp (GB) | Hannah Mathias (HM) |
| Alison Howells (AH) |  | Simon Brown (SBr) |
| Gareth Dacey (GD) | **LLYWODRAETH CYMRU** | Mike Jones (MJo) |
| Chris Britten (CB) | Ruth Meadows (RM) | Marian Jebb (MJe) |
| Alyson Nicholson (AN) | Chris Owen (CO) |  |
| Simon Billington (SBi) | Ty Golding (TG) |  |
| Catherine Kucia (CK) | Chris Roderick (CR) |  |

1. **Croeso a Chyflwyniadau**
	1. Croesawodd JH aelodau'r Cyngor i ogledd Cymru a chyflwynodd TG fel Pennaeth Dylunio'r Cwricwlwm sydd newydd ei benodi o fewn Llywodraeth Cymru.
2. **Cysoni'r Cwricwlwm newydd**
	1. Esboniodd TG ei rôl newydd a'r terfynau amser sy'n rhan o gyflwyno'r Meysydd Dysgu a Phrofiad.
	2. Esboniodd TG y rôl newydd o fewn Llywodraeth Cymru (Pennaeth Dylunio'r Cwricwlwm) a'r terfynau amser sy'n rhan o ddatblygu Meysydd Dysgu a Phrofiad, gan nodi y byddai adroddiadau ar gynnydd ym mhob maes ar gael i'w hystyried gan y Cyngor yn y cyfarfod nesaf ar 22 Mehefin.
	3. Mae gwireddu ‘Dyfodol Llwyddiannus’ yn cael ei drin fel y fframwaith ar gyfer y Meysydd Dysgu a Phrofiad a gall aelodau roi eu sylwadau os hoffent wneud hynny.
	4. Gofynnodd TG i'r aelodau rannu yn barau i drafod un o'r meysydd – “sut beth allai digidol fod” a chadarnhau rhai pwyntiau allweddol neu feini prawf llwyddiant.
	5. Themâu cyffredinol yn y chwe maes:
		1. Sicrhau cysylltiadau cryf â'r Fframwaith Cymhwysedd Digidol
		2. Cyfeirio at adnoddau a chynnwys Hwb
		3. Defnyddio technoleg i ddod â'r byd ehangach i'r ystafell ddosbarth (defnyddio cysylltiadau ac enghreifftiau bywyd go iawn)
		4. Hyrwyddo dull 'Canfod, Gwneud, Defnyddio, Rhannu'
		5. Cefnogi'r gwaith o wireddu'r pedwar diben drwy brofiadau dysgu digidol
		6. Cefnogi'r gwaith o ddeall ‘sut’, ‘pryd’ a ‘phryd i beidio’ â defnyddio technoleg ym maes dysgu.
	6. Ceir crynodeb o'r trafodaethau grŵp yn Atodiad 1

**CAM GWEITHREDU: Ysgrifenyddiaeth i ychwanegu materion yn ymwneud â hidlo awdurdodau lleol i'r agenda ar gyfer cyfarfod JH ag Ysgrifennydd y Cabinet ar 24 Mai**

**CAM GWEITHREDU: RM i rannu cynllun cyfathrebu y cwricwlwm yng nghyfarfod mis Mehefin.** **Ysgrifenyddiaeth i'w ychwanegu i'r agenda.**

1. **Y Fframwaith Cymhwysedd Digidol** **– Gwion Clarke**
	1. Rhoddodd GC ddiweddariad ar y cynnydd a wnaed gan yr Arloeswyr Digidol hyd yma.
	2. Er nad yw'n bosibl gwneud newidiadau i unrhyw feysydd lefel uchel, awgrymwyd rhai mân ddiwygiadau i'r Fframwaith Cymhwysedd Digidol a'u hadrodd yn ôl, i'w cyflwyno i grwpiau maes unigol yn y Grŵp Llywio nesaf i'w cymeradwyo.

**Syniadau am dasgau ystafell ddosbarth**

* 1. I'w rhedeg gan grŵp o Ysgolion Arloesi, gydag ymgysylltu cyfyngedig gan Lywodraeth Cymru i gyfyngu ar fiwrocratiaeth.
	2. Mae trafodaethau'n parhau o ran sut y caiff y rhain eu cyhoeddi – fformat, iaith ac ati.
	3. Nid oes unrhyw gyllid ar gyfer cyfieithu'r deunyddiau hyn na dylunwyr proffesiynol i gynhyrchu gwaith graffeg – rhaid i'r Ysgolion Arloesi gynllunio a chynhyrchu'r rhain eu hunain.
	4. Mae templedi wedi cael eu datblygu ond gall athrawon gynllunio eu hadnoddau eu hunain os bydd yn well ganddynt wneud hynny.
	5. Bydd syniadau am dasgau yn rhai generig y gellir eu cymhwyso at bwnc penodol ar gyfer grwpiau oedran penodol.
	6. Caiff cylchlythyrau sy'n darparu tair astudiaeth achos a fideo pum munud ategol eu dosbarthu i ysgolion gan Consortia, un bob hanner tymor, gyda chynlluniau ar waith hyd at fis Rhagfyr. Bydd y rhain yn rhoi syniadau i athrawon a'r holl staff am sut i fynd i'r afael â'r Fframwaith Cymhwysedd Digidol, gan gynnwys dolenni i dudalennau gwe, adnoddau a fideos YouTube. (Mae Ysgolion Arloesi wedi penderfynu y dylai deunyddiau fod yn ddwyieithog, gydag isdeitlau ar y fideos hefyd).
	7. Caiff syniadau ychwanegol a gyflwynir gan athrawon hefyd eu hyrwyddo gan @DCFideas ar Twitter.
	8. Bydd yn rhaid i'r rhain fod yn destun proses sicrhau ansawdd, gan gynnwys ystyriaeth gan grŵp Sicrhau Ansawdd.
	9. Caiff y rhain eu lanlwytho fel adnoddau cymunedol ar Hwb hefyd. (Posibilrwydd o Ardal newydd ar Hwb – yn cael ei hystyried gan y Tîm Fframwaith Cymhwysedd Digidol).
	10. Caiff y gyfres gyntaf ei chyhoeddi ar 9 Mehefin.
	11. Nid oes unrhyw fformat penodol ar gyfer rhan fideo mewn astudiaethau achos, a disgwylir i'r rhain amrywio, gyda safbwyntiau gwahanol ar sut y dylid creu'r rhain (pennau sy'n siarad / disgyblion ac ati).

Ymholiadau

* 1. A oes angen i'r adnoddau fod yn hollol ddwyieithog os nad oes gan Arloeswyr adnodd cyfieithu?
	2. Awgrymodd aelodau ar yr amod bod cydbwysedd o adnoddau cyfrwng Cymraeg a chyfrwng Saesneg, mae'n bosibl nad oes angen i hynny ddigwydd. Nododd GC y byddai'n well gan yr Arloeswyr Digidol beidio â chyfyngu ar ddefnydd drwy gynhyrchu adnoddau mewn un iaith yn unig.

**CAM GWEITHREDU: Ysgrifenyddiaeth i wahodd Huw Foster-Evans i siarad yn y cyfarfod ar 22 Mehefin**

**CAM GWEITHREDU: Mater i'w ystyried ymhellach** – **angen sefydlu egwyddor arweiniol.**

**Adnodd Anghenion Dysgu Proffesiynol Fframwaith Cymhwysedd Digidol**

* 1. Rhoddodd CO hanes cryno o'r adnodd – a lansiwyd yn gyntaf ym mis Medi 2016 i alluogi defnyddwyr i asesu eu gallu a'u hyder wrth gyflawni elfennau amrywiol o'r Fframwaith Cymhwysedd Digidol. Pwysleisiodd CO nad yw hyn wedi'i ddatblygu fel adnodd rheoli perfformiad - mae hyn i alluogi athrawon i sgorio eu sgiliau eu hunain a nodi anghenion i'w datblygu. Nodyn ar y wefan: adnodd ar gyfer gwella staff NID ar gyfer rheoli perfformiad.
	2. Ers ei lansio, gwnaed newidiadau amrywiol yn dilyn adborth gan ddefnyddwyr a rhanddeiliaid, gan gynnwys symud o sgôr pum seren i bedair seren, i atal unrhyw ymatebion yn y canol.
	3. Bydd gan ddefnyddwyr priodol fynediad at adnodd cyflwyno adroddiadau, sy'n rhestru athrawon yn ddienw, ac sy'n darparu gwybodaeth i'w thrafod fel rhan o gyfarfodydd datblygu staff
1. **Rhaglen Dysgu yn y Gymru Ddigidol – Chris Owen**

**Cysylltedd y Rhaglen Dysgu yn y Gymru Digidol**

* 1. Rhoddodd CO y newyddion diweddaraf am gysylltedd y Rhaglen Dysgu yn y Gymru Digidol, gan gadarnhau bod y 33 o ysgolion cynradd sy'n weddill sy'n is na'r targed Gweinidogol ar gyfer cyflymderau band eang bellach wedi cael darpariaeth yn llwyddiannus. Felly mae'r holl ysgolion cymwys bellach yn derbyn cysylltedd o 10Mbps o leiaf.
	2. Mae gwaith cwmpasu ar gyfer Buddsoddiad Pellach mewn Band Eang wedi'i gwblhau, gyda 341 o ysgolion cymwys wedi'u nodi ar gyfer uwchraddio, disgwylir cyflawni hyn yn y flwyddyn academaidd 2017-18.

**Hwb**

* 1. Nododd CO mai'r mis mwyaf llwyddiannus i Hwb hyd yma oedd mis Mawrth, gyda 84 y cant o ysgolion yn mewngofnodi i'r llwyfan o leiaf 10 gwaith. Nododd CO hefyd fod dros 50 y cant o ysgolion wedi mewngofnodi dros 100 o weithiau sy'n dangos ymgysylltu dyfnach. Cafwyd hefyd 3.2 miliwn o ymweliadau â thudalennau a chyfartaledd o 28,000 o unigolion yn mewngofnodi bob dydd.
	2. Mae llwyddiant Hwb wedi cael ei gydnabod gan sefydliadau allanol, gyda datblygiadau tebyg yn cymryd dipyn yn hirach i'w hymgorffori.
	3. Tua adeg yr NDLE, bydd sylw yn y cyfryngau ac erthyglau yn y wasg i amlygu llwyddiannau Hwb, ynghyd â datganiad gan Ysgrifennydd y Cabinet dros Addysg.
	4. Cytunodd aelodau'r Cyngor y dylid hyrwyddo'r llwyddiannau i'r cyhoedd ehangach lle bynnag y bo'n bosibl.
	5. Nododd CO hefyd ymgyrch ddiweddar i dargedu rhieni, gyda deunyddiau esboniadol newydd â ffocws yn cael eu cyhoeddi.
	6. Mae ymgysylltu â rhanddeiliaid allanol yn parhau gydag adborth yn cael ei ddefnyddio i wneud gwelliannau yn rheolaidd. Caiff y diweddariad nesaf ei ryddhau ar 9 Mehefin, yn cynnwys newid radical yn y ffordd mae'r wefan yn edrych ac yn teimlo.
	7. Dangosodd CO y wefan ar ei newydd wedd **–** “Fy Hwb” a gafodd ganmoliaeth gan y cyngor.
	8. Bydd hefyd rhyngwyneb “Fy Hwb lite” ar gyfer dysgwyr penodol gyda fersiwn symlach o'r rhyngwyneb. Bwriedir integreiddio Office 365 i'r llwyfan yn llawn.
	9. Oherwydd natur sylweddol y gwaith ailgynllunio, nododd aelodau y dylid rhybuddio ysgolion nawr, er mwyn eu gwneud yn ymwybodol o'r newid. Mae cynllun cyfathrebu wrthi'n cael ei ddatblygu i gynnwys Dysg, Twitter a sianeli cyfryngau cymdeithasol eraill a'r bwriad yw y bydd y Consortia yn hyrwyddo hyn yn eang i ysgolion.

Pwyntiau eraill i'w nodi:

* 1. Disgwylir i'r Parth Mathemateg lansio ym mis Gorffennaf, i gynnwys gweithrediad MathQuill (y gallu i ddefnyddio amrywiaeth o symbolau mathemateg benodol).
	2. Adolygiad cynnwys CBAC **–** cynnwys CA4 i'w adolygu, gan ddileu cynnwys a etifeddwyd nad yw'n unol â'r cwricwlwm cyfredol a'i adnewyddu.
	3. Bydd hefyd yn bosibl chwilio gwefan CBAC yn hawdd drwy Hwb, gyda'r nod o feithrin mwy o gysylltiadau â darparwyr cynnwys o safon eraill gan gynnwys Casgliad y Werin Cymru.

**Is-Grŵp y Cyngor Dysgu Digidol Cenedlaethol**

* 1. Gwnaeth CO gyfarfod â HM, DO, KM a CB ar 2 Mai i drafod y camau nesaf yn natblygiad llwyfan Hwb.
	2. Caiff opsiynau amrywiol eu cadarnhau yn y misoedd nesaf, gyda'r cynigion hyn yn cael eu cyflwyno i gyfarfod y Cyngor ym mis Medi i'w cymeradwyo cyn eu cyflwyno i Ysgrifennydd y Cabinet gydag argymhelliad. Caiff y gofynion newydd eu datblygu drwy ddefnyddio arbenigedd o bob rhan o'r Tîm Hwb ac o bob rhan o Lywodraeth Cymru, yn ogystal â gweithgorau ychwanegol gan gynnwys awdurdodau lleol, SOCITM ac ymgysylltu'n llawn â rhanddeiliaid addysg.
	3. Bydd negeseuon i ysgolion yn gadarnhaol ac yn tynnu sylw er mwyn rhoi gwybod i ysgolion bod cam nesaf y rhaglen Dysgu yn y Gymru Ddigidol yn cael ei ddatblygu gyda'u gofynion yn cael blaenoriaeth ac rydym am glywed eu barn.
	4. Cyflwynir arolwg cenedlaethol i bob ysgol ac amlygir rhai ysgolion i'w consortiwm er mwyn casglu gwybodaeth ychwanegol.

**Digwyddiad Dysgu Digidol Cenedlaethol 2017**

* 1. Mae 28 o ymarferwyr wedi cofrestru ar gyfer sesiwn y farchnad lle bydd cyfranogwyr yn ymweld â phedair sesiwn 15 munud sy'n rhoi enghreifftiau o sut i fynd i'r afael ag elfennau amrywiol y Fframwaith Cymhwysedd Digidol.
	2. Mae'r Tîm Hwb hefyd yn datblygu adnoddau y gall cyfranogwyr eu cadw **–** cynlluniau neu strwythurau gwersi y gellir eu defnyddio yn y dyfodol.
	3. Bydd gwasanaethau clywedol yn fwy cyfyngedig yn nigwyddiad eleni, ond caiff siaradwyr ffurfiol a gwadd eu ffilmio ar Periscope ac yna caiff y fideos eu lanlwytho i sianel fideo Hwb.
	4. Rhoddodd CO drosolwg o'r gweithdai amrywiol sydd yn yr arfaeth ar gyfer elfennau amrywiol o'r Fframwaith Cymhwysedd Digidol. Gofynnwyd cwestiynau ynghylch y rheini sy'n seiliedig ar ‘arweinyddiaeth’, gydag aelodau'n cynnig y dylid diwygio'r teitl i ‘ymgorffori’ neu ‘ymagwedd ysgol gyfan’.

**Unrhyw Fater Arall**

Cyfarfod gweinidogol **–** 24 Mai

Eitemau arfaethedig ar gyfer yr agenda:

* Hanes, aelodaeth a gwaith parhaus y Cyngor
* Y Fframwaith Cymhwysedd Digidol
* Cydbwysedd sicrhau ansawdd/protocolau/yr iaith Gymraeg
* Hidlo yn rhwystr i ddysgu
* Safonau digidol **–** gofynion sylfaenol ar gyfer seilwaith
* Cyhoeddusrwydd **–** hyrwyddo gwaith y Cyngor
* MDPh
* Barn Ysgrifennydd y Cabinet am rôl a dyfodol y Cyngor

**Dyddiad y cyfarfod nesaf: 22 Mehefin 2017 – Penlle'r-gaer, Abertawe**

**Camau gweithredu:**

|  |  |
| --- | --- |
| **Cyf** | **Cam Gweithredu** |
| 2.6 | Ysgrifenyddiaeth i ychwanegu materion yn ymwneud â hidlo awdurdodau lleol i'r agenda ar gyfer cyfarfod JH ag Ysgrifennydd y Cabinet ar 24 Mai. |
| 2.6 | RM i rannu cynllun cyfathrebu y cwricwlwm yng nghyfarfod mis Mehefin. Ysgrifenyddiaeth i'w ychwanegu i'r agenda. |
| 3.15 | Ysgrifenyddiaeth i wahodd Huw Foster-Evans i siarad yn y cyfarfod ar 22 Mehefin. |
| 3.15 | Mater i'w ystyried ymhellach – angen sefydlu egwyddor arweiniol. |